OZNÁMENIE
PRÍPRAVNÉ TRHOVÉ KONZULTÁCIE (PTK)
Identifikácia predmetu zákazky
Predmet zákazky:
Riešenie na automatizované sledovanie a porovnávanie cien pri zmluvách

1. Identifikácia verejného obstarávateľa
Záchranná služba Košice
Rastislavova 43
041 91 Košice

2. Účel prípravných trhových konzultácií
V súlade s § 25 zákona č. 343/2015 Z. z. o verejnom obstarávaní verejný obstarávateľ vykonáva prípravné trhové konzultácie za účelom:
· prípravy a informovania trhu o plánovanom verejnom obstarávaní,
· získania informácií o dostupných riešeniach na trhu,
· definovania funkčných, technických a kvalitatívnych požiadaviek,
· nastavenia hospodárskych a primeraných podmienok účasti a kritérií hodnotenia.
Tieto konzultácie neslúžia na výber dodávateľa, ale výlučne na prípravu budúceho postupu verejného obstarávania.
3. Kontext a východisková situácia
Verejný obstarávateľ uzatvára rámcové zmluvy na dodávku tovarov a služieb. V súčasnosti eviduje:
· 30 až 40 rámcových zmlúv,
· každá obsahuje niekoľko desiatok až stoviek položiek.
V rámci riadenia zmlúv vzniká potreba systematického a pravidelného:
· sledovania cien zazmluvnených položiek,
· overovania ich primeranosti voči trhu,
· identifikácie cenových odchýlok,
· podpory interných kontrolných a auditných mechanizmov.




4. Predmet pripravovaného riešenia
Predmetom pripravovaného verejného obstarávania bude dodanie riešenia, ktoré zabezpečí:
4.1 Zber a spracovanie dát
· automatizované získavanie údajov o cenách a zmluvách z verejne dostupných zdrojov, pričom primárnym zdrojom je Centrálny register zmlúv (CRZ), pričom verejný obstarávateľ je otvorený návrhom na využitie aj ďalších relevantných dátových zdrojov, 
· spracovanie štruktúrovaných aj neštruktúrovaných dát (najmä údajov zo zmlúv a ich príloh),
· zabezpečenie kontroly kvality a konzistencie spracovávaných dát, 
· umožnenie spätnej overiteľnosti spôsobu spracovania a vyhodnotenia údajov.
4.2 Identifikácia a párovanie porovnateľných položiek
· identifikáciu rovnakých alebo porovnateľných tovarov a služieb,
· využitie pokročilých analytických nástrojov (napr. AI/ML algoritmov),
· zohľadnenie: 
· parametrov položiek,
· kvality,
· množstva,
· časového aspektu.
4.3 Porovnávanie cien
· porovnávanie cien položiek: 
· v rámci existujúcich rámcových zmlúv obstarávateľa,
· s cenami evidovanými v iných zmluvách v CRZ,
· identifikácia: 
· cenových rozdielov,
· odchýlok (napr. percentuálne),
· potenciálne nevýhodných cien.
4.4 Analýza a reporting
· tvorba prehľadov a analytických výstupov,
· vizualizácia dát (dashboardy),
· generovanie reportov pre potreby riadenia a kontroly,
· možnosť exportu dát (napr. XLSX, PDF).
4.5 Automatizácia procesov
· pravidelná aktualizácia dát bez manuálneho zásahu,
· automatizované vyhodnocovanie cenových odchýlok,
· umožniť pravidelné sledovanie a vyhodnocovanie cenových odchýlok v definovaných časových intervaloch (napr. v 6-mesačných cykloch), pričom frekvencia musí byť konfigurovateľná,
· možnosť nastavenia upozornení (alerts), vrátane upozornení na neštandardné alebo
rizikové cenové odchýlky,
· konfigurácia pravidiel analýzy.
5. Funkčné požiadavky (predbežné)
Verejný obstarávateľ očakáva, že riešenie bude:
· pracovať s verejnými dátovými zdrojmi,
· umožňovať kombináciu automatického a manuálneho spracovania,
· poskytovať auditnú stopu, vrátane evidencie zmien, prístupov a vykonaných operácií,
· umožňovať správu používateľských práv,
· podporovať postupné zlepšovanie presnosti analýz,
· umožňovať správu používateľských práv na princípe rolí (RBAC),
· zabezpečiť kontrolu kvality a konzistencie spracovávaných dát,
· umožňovať spätne overiť spôsob spracovania a vyhodnotenia údajov.
6. Technické požiadavky (predbežné)
Požiadavky budú predmetom konzultácií, predpokladá sa, že riešenie:
· bude dostupné ako: 
· cloudové riešenie (SaaS), alebo
· lokálne riešenie (on-premise),
· pri cloudovom riešení bude jasne definované umiestnenie a správa dát,
· bude spĺňať požiadavky: 
· kybernetickej bezpečnosti, vrátane riadenia prístupov, auditovania činností používateľov a ochrany spracovávaných dát,
· požiadavky ochrany osobných údajov (GDPR),
· umožní ďalší rozvoj a škálovanie.

Z pohľadu obstarávateľa sa ako najvhodnejšie javí riešenie umožňujúce integráciu s internými systémami, najmä s prostredím Microsoft 365 (napr. SharePoint, Power BI), a to bezpečným a riadeným spôsobom.
v tejto fáze však integrácia nie je povinnou požiadavkou, pričom verejný obstarávateľ očakáva vyjadrenie hospodárskych subjektov k možnostiam jej realizácie.





7. Otázky pre účastníkov trhu
Verejný obstarávateľ žiada hospodárske subjekty o vyjadrenie najmä k týmto otázkam:
7.1 K riešeniu
· Existuje na trhu štandardizované riešenie alebo ide o individuálny vývoj?
· Aké technológie sú vhodné pre daný účel?
· Aká je presnosť párovania položiek?
7.2 K dátam
· Aké dátové zdroje odporúčate využívať?
· Aké sú limity spracovania údajov z CRZ?
· Ako odporúčate pracovať s údajmi z CRZ z pohľadu ich kvality, aktuálnosti a spracovania?
7.3 K implementácii
· Aká je náročnosť nasadenia riešenia?
· Aký je odporúčaný postup implementácie (napr. pilotná fáza)?
7.4 K ekonomike
· Predpokladané náklady: 
· implementácia,
· licencie,
· prevádzka,
· preferované cenové modely.
7.5 K verejnému obstarávaniu
· Odporúčané nastavenie: 
· podmienok účasti,
· kritérií na vyhodnotenie ponúk,
· identifikácia potenciálnych rizík diskriminácie alebo neprimeranosti požiadaviek.
7.6 Bezpečnosť
· Aké možnosti integrácie riešenia s internými systémami odporúčate, najmä s prostredím Microsoft 365 (napr. SharePoint, Power BI)?
· Aké štandardizované rozhrania (API) sú dostupné pre integráciu a aké sú ich možnosti a obmedzenia?
· Aké bezpečnostné opatrenia riešenie využíva, najmä v oblasti riadenia prístupov, auditovania činností a ochrany dát?
· Ako je zabezpečené logovanie a spätná overiteľnosť operácií v systéme?
· Aké sú odporúčania na bezpečné nasadenie riešenia v prostredí verejného obstarávateľa (cloud / on-premise)?
· Aké bezpečnostné opatrenia a štandardy riešenie využíva (napr. riadenie prístupov, auditná stopa, ochrana dát)?
7.7 Návrh ďalších procesov na automatizáciu
· Aké ďalšie procesy viete automatizovať s využitím AI?
· Príklady úspešných implementácií z iných spoločností.
8. Predpokladané výstupy PTK
Výstupmi konzultácií budú najmä:
· prehľad dostupných technologických riešení,
· odporúčania k rozsahu predmetu zákazky,
· návrh vhodného spôsobu obstarávania,
· odhad nákladov a časového harmonogramu,
· identifikácia rizík,
· návrh ďalších procesov vhodných na automatizáciu.
9. Spôsob zapojenia hospodárskych subjektov
Hospodársky subjekt v prípade záujmu zúčastniť sa PTK, potvrdí svoj záujem o účasť na PTK najneskôr do 24. 09.2026 do 14:00 hodiny zaslaním vyplneného Formulára (Príloha č. 1), a to elektronicky prostredníctvom komunikačného rozhrania IS EVO.
Po uplynutí lehoty verejný obstarávateľ všetkým záujemcom, ktorí prejavili záujem o účasť v PTK, oznámi prostredníctvom IS EVO dátum, miesto a čas uskutočnenia PTK. Predpokladaný začiatok PTK je 28. 09. 2026.  
PTK budú prebiehať s jednotlivými účastníkmi PTK samostatne za účasti určených zástupcov verejného obstarávateľa. Na PTK je hospodársky subjekt oprávnený zúčastniť sa prostredníctvom osoby oprávnenej zúčastniť sa na PTK za hospodársky subjekt (uvedenej vo formulári, prostredníctvom ktorého záujemca potvrdil záujem o účasť v prípravných trhových konzultáciách); nevyžaduje sa účasť štatutárneho zástupcu. Zúčastnená osoba na PTK sa preukáže poverením od osoby oprávnenej konať za hospodársky subjekt (ak je relevantné)
Komunikácia a výmena informácií v prípravných trhových konzultáciách sa bude uskutočňovať formou osobných konzultácií v mieste sídla verejného obstarávateľa, t. j. na adrese: Záchranná služba Košice, Rastislavova 43,041 91 Košice. 
Predpokladaný harmonogram PTK
28.09.2026 – Začiatok PTK

02.10.2026 – Koniec PTK

30.10.2026 – Vyhodnotenie PTK, finalizácia záverov z PTK

10. Záverečné ustanovenia
· Účasť na PTK je dobrovoľná a bezplatná,
· Informácie získané v rámci konzultácií budú použité výlučne na prípravu verejného obstarávania,
· Verejný obstarávateľ zabezpečí, aby nedošlo k narušeniu hospodárskej súťaže.

